Czech Airlines

Czech Airlines, ČSA () – Čekijos nacionalinė oro linijų bendrovė, kurios pagrindinis oro uostas yra Ružynės oro uostas Prahoje. Bendrovės vadovas – Radomiras Lašakas. Ji skraidina 63 kryptimis į 41 šalį, įskaitant pagrindinius miestus bei tranzito punktus Europoje, Artimuosiuose Rytuosse, Šiaurės Amerikoje ir Azijoje. Bendrovė taip pat vykdo užsakomuosius skrydžius ir teikia krovinių gabenimo paslaugas. Dalis bilietų parduodama per dukterinę įmonę Click4Sky. 2006  m. aptarnauta 5,5 mln., o 2007 m. – 5,6 mln. keleivių. Bendrovė priklauso SkyTeam oro linijų aljansui.

Istorija 

ČSA įkurta 1923 m. spalio 6 d. Po 23 dienų pirmasis skrydis vyko tarp Prahos ir Bratislavos. Daugiausia įmonė vykdė vidaus ir tarptautinius skrydžius iš Prahos į Bratislavą ir Zagrebą. Prasidėjus vokiečių okupacijai, 1939 m. CSA plėtra buvo nutraukta.

Po Čekoslovakijos pasidalijimo 1995 m. gegužę oro linijų bendrovė priėmė savo dabartinį vardą. 2000 m. spalio 18 d. ČSA tapo pilnaverte nare SkyTeam aljanse.

ČSA dirba 5440 darbuotojų.

Kryptys 

ČSA skraidina 63 maršrutais iš Prahos, įskaitant vidaus maršrutus į Brno, Ostravą, Karlovi Varus bei maršrutus iš Slovakijos miestų Košicės, Žilinos, Bratislavos.

Flotilė 

2011 m. vasarį d. vidutinis ČSA aviacijos parko amžius buvo 10,1 metų.
2011 m. gegužės 17 d. ČSA turėjo šiuos orlaivius:

Šaltiniai

Nuorodos 

 ČSA tinklalapis
 Apie Czech Airlines Group atstovybę Lietuvoje

Oro linijų bendrovės
Čekijos įmonės